Document ID: /roh_data/filtered/fineweb-2-filterrobots_roh.jsonl.gz/22849

La Posta svizra ha fatg l'onn passà in gudogn dal concern da 255 milliuns francs. Quai èn 149 milliuns pli pauc che l'onn 2018. Quests resultats na sajan nagina surpraisa. Las cundiziuns da rama sajan anc adina difficilas è vegnì ditg a la conferenza da medias da bilantscha.
Grazia a mesiras en las singulas spartas da fatschenta saja il resultat schizunt sa reducì main ferm. Er l'onn 2019 haja La Posta ademplì e danovamain surpassà las prescripziuns da la Confederaziun. Ch'ins haja pudì realisar, malgrà circumstanzas difficilas, detg buns resultats, saja d'attribuir a l'engaschament instancabel dals radund 56'000 collavuraturs. Els hajan pudì tegnair il servetsch da furniziun sin in fitg aut nivel.
RTR novitads 11:00